
	Cyfnod Paratoi 08.01.24 – 12.01.24
	

	Gwnewch yn siŵr bod eich dolenni i'ch ffeil PTE3 a PLP ar SharePoint yn gweithio a bod gan eich Mentor Dosbarth, Uwch Fentor, Arweinydd Rhwydwaith a Thiwtor Proffesiynol fynediad atynt.
	

	Lawrlwythwch gopi o’r holl ddogfennau angenrheidiol o Moodle i mewn i’ch ffeil OneDrive – Templed Cynllun Gwers, Cais i Dynnu Llun, Amserlen  
	

	Rhannwch eich Cynllun Gweithredu gyda’ch Mentor. Trafodwch eich targedau a chamau gweithredu. 
	

	Gwiriwch y disgwyliadau ynghylch ymddygiad proffesiynol yn yr ysgol – amseroedd cyrraedd ac ymadael disgwyliedig, parcio car, ystafell y staff, amser briffio’r bore, cod gwisg, mannau gwaith, defnyddio’r llungopïwr, diwrnod sesiynau HMS, gweithdrefnau cofrestru wrth gyrraedd ac absenoldeb a diogelwch, gweithdrefn tân. 
	

	Mynnwch gopïau o bolisïau’r ysgol ac ymgyfarwyddo â’u cynnwys (Diogelu, Marcio, Iechyd a Diogelwch, Rheoli Ymddygiad ac ati) 
	

	Sicrhewch eich bod yn gwybod pwy yw Person Diogelu Penodedig yr ysgol a ble mae wedi’i leoli. Ymgyfarwyddwch â gweithdrefnau eich lleoliad. 
	

	Mynnwch gopi o’r amserlen ddosbarth ac ymgyfarwyddo â’i chynnwys.  Gofynnwch i’ch mentor Dosbarth gyda pha grwpiau byddwch yn gweithio a phryd mae CPA yn digwydd.  Lanlwythwch gopi o’ch amserlen i’ch OneDrive.
	

	Siaradwch â’ch Mentor Dosbarth am anghenion penodol y plant yn eich dosbarth / dosbarthiadau a darllen y dogfennau ategol fel y bo’n briodol.  Trafodwch ran asiantaethau allanol mewn perthynas â’r plant dan eich gofal. 
	

	Ewch i gwrdd â staff cymorth sydd wedi’u lleoli yn eich dosbarth neu grŵp blwyddyn.  Dysgwch am eu rôl o ran cefnogi’r dosbarth a/neu unrhyw blant penodol. 
	

	Rhowch eich cyfarfodydd wythnosol â’ch Mentor Dosbarth yn eich amserlen. 
	

	Rhannwch eich Dyddlyfr Dysgu ac esbonio’i rôl yn eich PAP 
	

	Ymgyfarwyddwch â lleoliad adnoddau sy’n cael eu rhannu (llungopïwr, gorsafoedd cymorth cyntaf, cypyrddau adnoddau ac ati), a ble mae adnoddau yn yr ystafell ddosbarth.
	 

	Treuliwch amser yn arsylwi ar y ffordd mae’ch Mentor Dosbarth yn ymdrin â chyfnodau o newid, er enghraifft – trefniadau arferol yr ystafell ddosbarth, strategaethau rheoli ymddygiad, cymryd y gofrestr ac ati. 
	 

	Trefnwch i arsylwi ar aelodau staff eraill yn yr ysgol. Cymharwch bethau tebyg yn eu hymagwedd at ddysgu ac addysgu a dynodi nodweddion allweddol ethos yr ysgol.  
	 

	Gwnewch gysylltiad â’ch Mentor Cymraeg a choladu gwybodaeth ysgol seiliedig.   
	

	Trafodwch gyfrifoldebau ehangach bod yn athro mewn amgylchedd ysgol.  Gwirfoddolwch i gefnogi yn ystod dyletswyddau egwyliau a chlybiau allgyrsiol.   
	 

	Trefnwch gyfarfod ag Uwch Arweinydd – i gael gwell dealltwriaeth o gyd-destun yr ysgol.  Trafodwch y gymuned mae’r ysgol yn ei gwasanaethu, nodau ac ethos yr ysgol, yr heriau mae’n eu hwynebu a’r blaenoriaethau i’r flwyddyn academaidd sydd i ddod.  
	 

	Cofnodwch eich amserlen dysgu proffesiynol wythnosol gyda’r Arweinydd Rhwydwaith a / neu Fentor yn yr ysgol.  
	 

	Cysylltwch ag unrhyw Athrawon Newydd Gymhwyso sy’n gweithio yn yr ysgol a datblygu perthynas broffesiynol (bydd hon yn drefn gefnogi ar gyfer eich llwybr SAC). 

